Peter Malberg

Peter Martinus Malberg (21. september 1887 i Aarhus – 23. juni 1965 i Glostrup) var en dansk skuespiller.

Han var søn af vognmand Peter Broch Malberg og hustru Catrine Marie Scheibye og bror til skuespiller Henrik Malberg. Peter Malberg var i malerlære fra 1901-06, hvorefter han blev ansat som dekorationsmaler på Aarhus Teater. Han var dygtig til sit fag og ville gerne have gået på kunstakademiet. I stedet forsøgte han sig som skuespiller – måske inspireret af sin brors succes – først som statist, så med debut på Aarhus Teater i 1907. Herefter turnerede han i nogle år i provinsen og i Norden indtil han i 1913 søgte til København, hvor han spillede på mange forskellige teatre med det længstvarende engagement på Betty Nansen Teatret 1913-25. I 1916 begyndte hans karriere som revyskuespiller, og han var senere med blandt Co-Optimisterne. Fra slutningen af 1920'erne var han freelance skuespiller, og hans rollefag var især komiske partier samt revyer.

Som filmskuespiller var Peter Malberg meget aktiv, og hvis betegnelsen 'method actor' passer på en dansk skuespiller må det næsten være ham. Allerede i 1910 debuterede han i stumfilmen Elverhøj I.
Blandt hans berømte filmroller kan nævnes putkræmmeren i Bolettes Brudefærd (med manuskript af hans bror m.fl.), titelrollen i Thummelumsen og dobbeltrollen som forbryder/skuespiller i Lynet. De filmroller, der om nogen sikrede hans berømmelse for et bredt publikum, var hans roller i 9 Morten Korch-film, samt den gennemgående figur Onkel Anders i de populære Far til fire-film i 1950'erne.
 
Han blev tidligt inspireret af Charlie Chaplin, og han var berømt for sin evne til at lægge en perfekt maske, i stil med hvad stumfilmstjernen Lon Chaney gjorde tilsvarende i Amerika.

Han blev Ridder af Dannebrog 1948.

Den 27. december 1925 blev han gift med afspændingspædagog Ellen Ane Vilhelmine Nimb-Olsen.

Peter Malberg er sammen med sin kone begravet på Assistens Kirkegård.

Udvalgt filmografi 

 1910: Elverhøj I
 1910: Valdemar Sejr (film)
 1910: Ansigtstyven
 1910: Ansigtstyven II
 1912: Dollarprinsessen
 1913: Den gaadefulde Dobbeltgænger
 1913: Et Syndens Barn
 1913: Det store Derbyløb
 1913: Adrianopels Hemmelighed
 1913: Lille Klaus og store Klaus
 1913: Vingeskudt
 1913: Lejla
 1913: Søstrene Corrodi
 1913: Den lurende Død
 1914: Borgkælderens Mysterium
 1914: Den dovne Dreng paa Karneval
 1914: Fyrtaarnets Hemmelighed
 1915: Enhver
 1916: Udenfor Loven
 1916: Digterens Drøm
 1918: Lægen
 1919: Kærlighedens Almagt
 1922: David Copperfield
 1924: Kan Kvinder fejle?
 1924: Morænen
 1925: Stamherren
 1925: Solskinsdalen
 1927: Dydsdragonen
 1927: Grænsefolket
 1929: Laila
 1934: Lynet
 1936: Millionærdrengen
 1937: Det begyndte ombord
 1938: Bolettes brudefærd
 1940: Sørensen og Rasmussen
 1941: Thummelumsen
 1941: Alle går rundt og forelsker sig
 1943: Hans onsdagsveninde
 1943: En pige uden lige
 1944: Otte akkorder
 1947: Lykke på rejsen
 1948: Penge som græs
 1948: De hvide kryds
 1950: De røde heste - Mikkel Pind
 1950: Historien om Hjortholm - Greve Heinrich
 1950: I gabestokken - 'Gamle', patient
 1950: Mosekongen - Sofus 'Fusser' Hansen
 1951: Fodboldpræsten - Ottesen, degn
 1951: Det gamle guld - Jens, røgter
 1952: Det store løb - Nicolaisen
 1953: Fløjtespilleren - Laurits 'Laust' Jeppesen
 1953: Far til fire - Onkel Anders
 1954: Far til fire i sneen - Onkel Anders
 1955: Tre finder en kro - Achilles Blanquet
 1955: Far til fire på landet - Onkel Anders
 1956: Far til fire i byen - Onkel Anders
 1956: Flintesønnerne - Mikkel
 1957: Ingen tid til kærtegn - Kaptajn Nemo
 1957: Der var engang en gade - Valdemar Bardetenfeldt
 1957: Mig og min familie - Taxa-Ole
 1957: Far til fire og onkel Sofus - Onkel Anders / Sofus
 1958: Far til fire og ulveungerne - Onkel Anders
 1959: Far til fire på Bornholm - Onkel Anders
 1960: Tro, håb og trolddom - Peter
 1961: Far til fire med fuld musik - Onkel Anders
 1962: Der brænder en ild - Ole Laursen
 1962: Den rige enke - Janus Frandsen, købmand
 1964: Kampen om Næsbygaard - Gartneren Ole
 1964: Sommer i Tyrol - Kejser Franz Joseph
 1965: Halløj i himmelsengen - Baron de Muscadet
 1966: Ih, du forbarmende'' - Gammel mand

Litteratur 
 Peter den Store : en bog om Peter Malberg / Carsten Berthelsen. 1998. –

Referencer

Eksterne henvisninger 
 Peter Malberg  på Kulturcenter Assistens hjemmeside
 

Skuespillere fra Danmark
Bodilprisen for bedste mandlige hovedrolle
Personer fra Aarhus
Dekorationsmalere
Danskere i 1900-tallet
Personer i Dansk Biografisk Leksikon
Personer i Kraks Blå Bog (afdøde)
Riddere af Dannebrog